Nekustamā īpašuma 
Zemesgabals Rūdolfa Blaumaņa ielā 7 K-2, Rūdolfa Blaumaņa ielā 7, Jūrmalā
pārdošanas noteikumi

1. Vispārīgie noteikumi

1.1. Šie noteikumi paredz kārtību, kādā organizējama maksātnespējīgās Akciju sabiedrības “Latvijas nafta”, Reģistrācijas Nr.40003003174, juridiskā adrese: Lubānas ielā 66, Rīgā, LV-1073 piederošā nekustamā īpašuma atsavināšanas procedūra. 

1.2. Pārdošanas procedūra tiek organizēta pamatojoties uz 2018.gada 16.aprīļa Vienošanās (ar turpmākajiem grozījumiem), kas noslēgta starp AS “Latvijas nafta”, maksātnespējas procesa administratoru un nodrošināto kreditoru Finanšu ministriju, kuru pārstāv Valsts kase.
1.3. Pārdošanas procedūru organizē AS “Latvijas nafta” maksātnespējas procesa administrators Georgijs Orlovs, amata apliecības Nr.00179, 

1.4. Nekustamā īpašuma novērtējums  - 97500,00 EUR. Otrās Izsoles sākumcena  - 78000,00 EUR. Visa nosolītā nekustamā īpašuma cena tiek samaksāta eiro. Pirkuma cena ir apliekama ar Pievienotās vērtības nodokli.

1.5. Nodrošinājuma nauda – 10 % no nekustamā īpašuma nosacītās cenas, t.i. 7800,00 EUR, ko pārskaita AS “Latvijas nafta” norēķinu kontā: AS “SEB Banka” , konta Nr:LV68UNLA0002011469666
1.6. Nodrošinājums uzskatāms par iesniegtu, ja attiecīgā naudas summa ir ieskaitīta norādītajā bankas kontā. 

1.7. Sludinājums par nekustamā īpašuma pārdošanu publicējami:

· Biedrības “Maksātnespējas procesa administratoru asociācija” mājas lapā www.administratori.lv;

·  Sludinājumu portālā www.ss.lv;
·  AS “Latvijas nafta” mājas lapā www.lnafta.lv. 
1.8. Ar pārdošanas noteikumiem var iepazīties elektroniski: www.administratori.lv un www.lnafta.lv.  

2. Nekustamā īpašuma raksturojums

2.1. Nekustamais īpašums - zemes gabals ar kopējo platību 1 615 m2, kas atrodas Rūdolfa Blaumaņa ielā 7 k-2, Rūdolfa Blaumaņa ielā 7, Jūrmalā, kadastra Nr. 1300 010 2018. Zemes gabals ar kadastra Nr. 1300 010 2018, ir apgrūtināts ar citai juridiskai personai piederošu ēku īpašumu.
2.2. Īpašuma tiesības uz nekustamo īpašumu nostiprinātas uz AS “Latvijas nafta” vārda Jūrmalas pilsētas zemesgrāmatas nodalījumā Nr. 100000326779.
2.3. Par zemes izmantošanu uz tā esošās apbūves apsaimniekošanai nav noslēgts zemes nomas līgums.
2.4. Apgrūtinājumi:
Saskaņā ar Rīgas rajona tiesas Jūrmalas pilsētas zemesgrāmatas nodalījuma Nr. 100000326779 izdruku no Valsts vienotās datorizētās zemesgrāmatas, nekustamajam īpašumam zemes gabalam ar kadastra apzīmējumu (1300 010 2018) reģistrēti sekojoši apgrūtinājumi:

✓ Atzīme - ievērot valsts nozīmes pilsētbūvniecības pieminekļa teritorijas noteikumus; 

✓ Atzīme - dzīvojamā ēka ir valsts nozīmes arhitektūras piemineklis; 

✓ Atzīme - uz zemes gabala atrodas ēkas, kas ierakstītas zemesgrāmatas nodalījumā Nr. 100000004662.

Minētie apgrūtinājumi nekustamā īpašuma tirgus vērtību ietekmē negatīvi, jo ierobežo zemes gabala izmantošanu, kā arī esošās ēkas pārbūvi un/vai jaunas apbūves iespējas īpašuma teritorijā.

✓ Atzīme - ievērot Rīgas jūras līča krasta kāpu 300 m aizsargjoslas noteikumus; 

✓ Atzīme - zemesgabala daļa atrodas Rūdolfa Blaumaņa ielas 15 m ekspluatācijas aizsargjoslā;

✓ Atzīme - atbildēt par visu pazemes un virszemes inženiertīklu saglabāšanu, kas atrodas zemesgabala teritorijā, un netraucēt to ekspluatāciju.

Minētiem apgrūtinājumiem nav būtiskas ietekmes uz nekustamā īpašuma tirgus vērtību.

✓ Atzīme - noteikts aizliegums bez Latvijas Republikas Finanšu ministrijas, reģistrācijas numurs 90000014724, un Valsts ieņēmumu dienesta, reģistrācijas numurs 90000069281, rakstiskas piekrišanas nekustamu īpašumu atsavināt, dāvināt, sadalīt un apgrūtināt ar lietu tiesībām; 
✓ Pamats: 2013.gada 25.jūnija hipotēkas līgums. 

Šie apgrūtinājumi, nosakot nekustamā īpašuma tirgus vērtību, netiek ņemti vērā, pieņemot, ka pārdevuma gadījumā, šis apgrūtinājums tiks dzēsts.

3. Pircēji
3.1. Par pretendentu var kļūt jebkura fiziska vai juridiska persona, kurai ir tiesības iegūt Latvijas Republikā nekustamo īpašumu, un kura līdz reģistrācijas brīdim ir iemaksājusi šo noteikumu 1.5.punktā minēto nodrošinājumu un reģistrējusies dalībai.

3.2. Pretendentam nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.

4. Pretendentu reģistrācija dalībnieku reģistrā

4.1. Pretendentu pieteikšanās notiek no sludinājuma publicēšanas portālā www.administratori.lv līdz 24.09.2026. plkst. 17:00 (divas kalendārās nedēļas).
4.2. Pretendenti kuri vēlas savā vai cita vārdā vai juridiskās personas vārdā pieteikties, nosūta pārdošanas procedūras rīkotājam – Maksātnespējas procesa administratoram Georgijam Orlovam uz e-pasta adresi: georg.orlov@inbox.lv ar drošu elektronisku parakstu parakstītu iesniegumu vai personīgi iesniedz pieteikumu AS “Latvijas Nafta” sekretāram Lubāna ielā 66, Rīgā, darba dienās no plkst.9:00 līdz 16:00 kurā norāda: 

4.2.1. Fiziska persona: 

4.2.1.1. Vārdu, uzvārdu; 

4.2.1.2. Personas kodu vai dzimšanas datumu (persona, kurai nav piešķirts personas kods); 

4.2.1.3. Kontaktadresi; 

4.2.1.4. Personu apliecinoša dokumenta veidu un numuru; 

4.2.1.5. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa); 

4.2.1.6. Personas papildu kontaktinformāciju – elektroniskā pasta adresi un tālruņa numuru (ja tāds ir). 

4.2.2.  Fiziska persona, kura pārstāv citu fizisku vai juridisku personu, papildus 4.2.1.punktā norādītajam, sniedz informāciju par: 

4.2.2.1. Pārstāvamās personas veidu; 

4.2.2.2. Vārdu, uzvārdu fiziskai personai vai nosaukumu juridiskai personai; 

4.2.2.3. Personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai; 

4.2.2.4. Kontaktadresi; 

4.2.2.5. Personu apliecinoša dokumenta veidu un numuru fiziskai personai; 

4.2.2.6. Informāciju par notariāli apliecinātu pilnvaru, ja iesniedzējs pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina iesniedzēja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu; 

4.2.2.7. Informāciju par pilnvarojuma apjomu (pārstāvības tiesības konkrētā īpašuma iegādei, vairāku īpašumu iegādei, uz noteiktu laiku, pastāvīgi); 

4.3. Administrators iekļauj Pretendentu reģistrā pretendentu, kurš izpildījis priekšnoteikumus. Informācija par reģistrāciju tiek nosūta elektroniski uz iesniedzēja e-pasta adresi vienas darba dienas laikā no nodrošinājuma maksājuma saņemšanas.
4.4. Pretendents netiek reģistrēts, ja:

4.4.1. ir beidzies pretendentu reģistrācijas termiņš;

4.4.2. ja nav izpildīti visi šo noteikumu 4.2.1.punktā vai 4.2.2.punktā minētie norādījumi;

4.4.3. ja pretendentam ir konstatēti šo noteikumu 3.2.punktā minēti ierobežojumi;

4.5. Pretendentam pirms reģistrācijas ir tiesības iepazīties ar objektu iepriekš sazinoties pa tālruni 26599824, vai rakstot uz e-pastu  georg.orlov@inbox.lv. 

5. Pārdošanas procedūras norise

5.1. Ja šo Noteikumu 4.1.punkā noteiktajā termiņā Pārdošanas procedūrai reģistrētai reģistrējies viens pretendents viņam tiek piešķirtas Pirkuma līguma slēgšanas tiesības.
5.2. Vairāku Pretendentu pieteikšanās gadījumā tiek rīkota mutiska izsoli. Mutiska izsole notiks 25.09.2026. plkst.12:00 pēc adreses Lubānas iela 66, Rīgā, (sapulču zālē,  2.stāvā). 

5.3. Uz izsoli Administrators uzaicina pieteikušos pretendentus nosūtot paziņojumu par izsoles vietu un laiku uz pretendentu norādīto e-pasta adresi.  
5.4. Izsoli vada un kārtību izsoles laikā nodrošina Administrators. 
5.5. Izsoles dalībnieki vai to pilnvarotās personas izsoles telpā uzrāda pasi vai personas apliecību un viņiem izsniedz dalībnieka numuru, kas atbilst izsoles dalībnieku sarakstā norādītajam kārtas numuram.  
5.6. Izsoles vadītājs atklāj izsoli, raksturo izsolāmo mantu, paziņo sākotnējo izsoles Objekta maksas apmēru, izsoles soli, kas ir noteikts 10% no īpašuma vērtības, par kādu  maksu var pārsolīt.
5.7. Ja uz izsoli ieradies tikai viens dalībnieks, viņam tiek piešķirtas Pirkuma līguma slēgšanas tiesības.
5.8. Solītāji solīšanas procesā paceļ savu dalībnieka numuru. Solīšana notiek tikai pa vienam izsoles solim. 
5.9. Izsoles vadītājs atkārto solītāja dalībnieka numuru un piedāvāto izsoles Objekta maksu.
5.10. Ja neviens no solītājiem augstāku izsoles Objekta maksu nepiedāvā, izsoles vadītājs trīs reizes atkārto pēdējo piedāvāto augstāko nosolīto Objekta maksu un fiksē to ar āmura piesitienu. Šis āmura piesitiens noslēdz nomas tiesību iegūšanu. 
5.11. Ja vairāki solītāji reizē sola vienādu izsoles Objekta maksu un neviens to nepārsola, tad priekšroka dodama solītājam, kas izsoles dalībnieku sarakstā reģistrēts ar mazāku kārtas numuru.  
5.12. Izsoles dalībnieku sarakstā ieraksta solītāja vārdu un uzvārdu, solītāja pēdējo nosolīto Objekta maksu. 
5.13. Izsoles gaita tiek protokolēta. 
5.14. Lēmumu par atkārtotu pārdošanas procedūras rīkošanu vai atsavināšanas procesa pārtraukšanu pieņem Administrators, saskaņojot to ar nodrošināto kreditoru.
6. Pārdošanas procedūras rezultātu apstiprināšana un līguma noslēgšana

6.1. Pārdošanas procedūras rezultātus apstiprina Administrators un ne vēlāk kā nākamajā darba dienā pēc Nolikuma 4.1.punktā noteiktā termiņa, ja netiek rīkota izsole, vai pēc 5.2.punktā noteiktā termiņa, ja tiek rīkota izsole, nosūta paziņojumu nodrošinātam kreditoram. Nodrošinātais kreditors ne vēlāk kā 10 (desmit) darba dienu laikā sniedz piekrišanu pirkuma līguma slēgšanai. Ja rakstveida piekrišana netiek saņemta 10 (desmit) darba dienu laikā – uzskatāms, ka piekrišana atsavināšanai ir sniegta.

6.2. Administrators nākamajā darba dienā pēc nodrošinātā kreditora piekrišanas saņemšanas nosūta pretendentam paziņojumu par pirkuma summas samaksu uz tā norādīto e-pasta adresi. 
6.3. Pirms pirkuma līguma noslēgšanas pircējam būs pienākums aizpildīt anketu, kas sagatavota saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk tekstā “NILLTPFN likums”) prasībām, kā arī iesniegt anketā norādītos dokumentus un informāciju. Administratoram ir tiesības pieprasīt papildus informāciju un dokumentus par pircēja naudas līdzekļu izcelsmi un pircējam ir pienākums iesniegt pieprasīto informāciju NILLTPFN likuma un Starptautisko un Latvijas Republikas nacionālo sankciju likuma prasību izpildei. Minētās informācijas nesniegšana Administratoram un anketas saistībā ar līdzekļu izcelsmi neaizpildīšana uzskatāma par atteikumu noslēgt pirkuma līgumu.
6.4. Pārdošanas procedūras dalībniekam, kurš nosolījis augstāko cenu, pēc paziņojuma saņemšanas 10 (desmit) darba dienu laikā no paziņojuma saņemšanas jāpārskaita norādītajā kontā pirkuma summa, kura atbilst starpībai starp augstāko nosolīto cenu un iemaksāto nodrošinājumu. Pēc maksājumu veikšanas maksājumu apliecinošie dokumenti nosūtāmi Administratoram elektroniski uz e-pasta adresi: georg.orlov@inbox.lv.

6.5.  Ja nosolījušais dalībnieks šo noteikumu 6.3.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Iemaksātais nodrošinājums attiecīgajam dalībniekam netiek atmaksāts un iekļaujams AS “ Latvijas nafta” mantā.
6.6. Ja nosolītājs noteiktajā laikā nav samaksājis nosolīto cenu, par to informē pretendentu, kurš nosolījis nākamo augstāko cenu un šim pretendentam ir tiesības divu nedēļu laikā no paziņojuma saņemšanas dienas paziņot Administratoram par īpašuma pirkšanu par paša solīto augstāko cenu. 

6.7. Ja 6.3.punktā noteiktais pretendents no īpašuma pirkuma atsakās vai norādītajā termiņā nenorēķinās par pirkumu, pārdošanas procedūra tiek uzskatīta par nenotikušu.

6.8. Pirkuma līgumu (Pielikums Nr.1) pircējs paraksta 30 (trīsdesmit) dienu laikā pēc pārdošanas procedūras rezultātu apstiprināšanas un Noteikumu 6.3.punktā noteiktajā kārtībā samaksātas pirkuma maksas. 

6.9. Pirkuma līgumu pēc nodrošinātā kreditora un Administratora rakstiska saskaņojuma saņemšanas paraksta AS “ Latvijas nafta” valdes loceklis.

7. Nenotikusi pārdošanas procedūra
7.1. Administrators pieņem lēmumu par pārdošanas procedūras atzīšanu par nenotikušu: 

7.1.1. ja nav pieteicies neviens pretendents;  

7.1.2. ja neviens pretendents nav piedalījies solīšanā; 

7.1.3. ja vienīgais pretendents, kurš nosolījis īpašumu, nav parakstījis īpašuma pirkuma līgumu; 

7.1.4. ja neviens no pretendentiem, kurš atzīts par ieguvēju, neveic pirkuma maksas samaksu šajos noteikumos norādītajā termiņā; 

7.1.5. ja īpašumu nopirkusi persona, kurai nav bijušas tiesības iegādāties pārdodamo īpašumu .

8. Citi noteikumi

8.1. Administrators, apstrādājot pārdošanas procesā iegūtos fizisko personu datus, ievēro Eiropas Parlamenta un Padomes 2016.gada 27.aprīļa Regulā 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un nacionālajos normatīvajos aktos par personas datu apstrādi noteiktās prasības.
8.2. Personas datu apstrādes tiesiskais pamats ir Vispārīgās datu aizsardzības regulas 6.panta pirmās daļas c) punkts: apstrāde ir vajadzīga, lai izpildītu uz pārzini attiecināmu juridisku pienākumu, kas, organizējot mantas atsavināšanu.
   Maksātnespējas procesa administrators 




Georgijs Orlovs
Pielikums Nr.1.
PIRKUMA LĪGUMA PROJEKTS Nr. _____
Dokumenta datums ir tā pēdējā 

drošā elektroniskā parakstā

Akciju sabiedrība “Latvijas nafta”, Reģistrācijas Nr.40003003174, juridiskā adrese: Lubānas ielā 66, Rīgā, LV-1073 turpmāk šajā līgumā saukta Pārdevējs, tās valdes locekles Patrīcijas Trušinas personā, kas darbojas pamatojoties uz Statūtiem no vienas puses, un 

______________, reģ. Nr._______________, ______________________  personā, kurš rīkojas pamatojoties uz ________________, no otras puses, turpmāk šī līguma tekstā saukta Pircējs
abas puses kopā turpmāk šajā līgumā sauktas – Puses, vai katra atsevišķi – Puse, izrādot brīvi savu gribu, bez viltus, maldības un spaidiem, apzinādamies savas darbības juridisko nozīmi un sekas, saskaņā ar nekustamā īpašuma Zemesgabals Rūdolfa Blaumaņa ielā 7 K-2, Rūdolfa Blaumaņa ielā 7, Jūrmalā Pārdošanas procedūras rezultātiem, noslēdza sekojoša satura līgumu (turpmāk – Līgums):
1. Līguma priekšmets

1.1. Pārdevējs pārdod un Pircējs pērk Pārdevējam piederošo nekustamo īpašumu - zemes gabals ar kopējo platību 1 615 m2, kas atrodas Rūdolfa Blaumaņa ielā 7 k-2, Rūdolfa Blaumaņa ielā 7, Jūrmalā, kadastra Nr. 1300 010 2018. 

1.2. Zemes gabals ar kadastra Nr. 1300 010 2018, ir apgrūtināts ar citai juridiskai personai piederošu ēku īpašumu.

1.3. Īpašuma tiesības uz nekustamo īpašumu nostiprinātas uz AS “Latvijas nafta” vārda Jūrmalas pilsētas zemesgrāmatas nodalījumā Nr. 100000326779.
2. Pirkuma maksa, maksāšanas kārtība

2.1. Pirkuma maksa par Īpašumu, sastāda __________________EUR (________________________), turpmāk – Pirkuma maksa.

2.1.1. Pirkuma maksa apmērā ir samaksāta Pārdevējam ar pārskaitījumu uz Pārdevēja bankas kontu 2025.gada __.__________.
2.2. Puses apliecina, ka Pirkuma maksa ir Īpašuma faktiskajai vērtībai atbilstoša un viņi apņemas necelt nekāda veida mantiska rakstura pretenzijas viens pret otru pārmērīgu zaudējumu dēļ.

3. Īpašuma tiesību pāreja

3.1. Pārdevējs apņemas, 30 (trīsdesmit) dienu laikā no Līguma parakstīšanas dienas parakstīt nostiprinājuma lūgumu par Pircēja īpašuma tiesību nostiprināšanu uz Īpašumu un nodrošināt hipotēkas dzēšanu. Pēc nostiprinājuma lūguma abpusējas parakstīšanas, Pircējs, ne vēlāk kā 30 (trīsdesmit) dienu laikā veic valsts un kancelejas nodevas samaksu Pircēja īpašuma tiesību uz Īpašumu reģistrēšanai zemesgrāmatā un iesniedz visus nepieciešamos dokumentus attiecīgai tiesas iestādei. Pārdevējs pilnvaro Pircēju gādāt, iesniegt, uzrādīt un saņemt tiesā visus nepieciešamos dokumentus, tajā skaitā saņemt zemesgrāmatas apliecību un nokārtot nepieciešamas formalitātes. 
3.2. Puses vienojas, ka Īpašums pāriet Pircēja valdījumā un lietošanā Līguma noslēgšanas dienā, bet  īpašuma tiesības Pircējs iegūst ar Pircēja īpašuma tiesību uz Īpašumu reģistrēšanu zemesgrāmatā.
3.3. Pircējs sedz visus izdevumus un maksājumus saistībā ar Īpašumu sākot no Līguma noslēgšanas dienas.
3.4. Visus izdevumus, kuri saistīti ar nostiprinājuma lūguma notariālu apliecināšanu, kā arī izdevumus, kuri saistīti ar Pircēja īpašuma tiesību uz Īpašumu nostiprināšanu zemesgrāmatā, sedz Pircējs.
4. Pušu apliecinājumi, tiesības un pienākumi 
4.1. Pārdevējs apliecina, ka Līguma noslēgšanas brīdī:

4.1.1. Pārdevējs un tā pārstāvis, kas paraksta šo Līgumu, ir tiesīgs un pilnvarots pārdot Īpašumu, noslēgt šo Līgumu un uzņemties Līgumā norādītās saistības, kā arī izpildīt šo Līgumu;

4.1.2. Pārdevējs ir pilntiesīgs Īpašuma īpašnieks;

4.1.3. Īpašums ne kopumā, ne kādā daļā nav nevienam pārdots, atdāvināts, mainīts vai kā citādi atsavināts, vai apsolīts atsavināšanai;

4.1.4. visi aktuālie ieraksti zemesgrāmatā attiecībā uz Īpašumu ir patiesi, pilnīgi, pareizi un atbilstoši faktiskajai situācijai.

4.1.5. Pārdevējs ir nodrošinājis Pircēju ar pilnīgu informāciju par visiem ar trešajām personām noslēgtajiem līgumiem, tajā skaitā īres, nomas, patapinājuma vai cita veida līgumiem
4.1.6. par Īpašumu nav nekustamā īpašuma nodokļa parāda, visi nodokļi un nodevas, kas saistīti ar Īpašumu ir samaksāti pilnībā.
4.2. Pircējs  apliecina, ka:

4.2.1. Pircējs ir tiesīgs noslēgt šo Līgumu un uzņemties šajā Līgumā norādītās saistības, kā arī izpildīt šo Līgumu;

4.2.2. pirms Līguma parakstīšanas Pircējs ir veicis Īpašuma apskati dabā, iepazinies ar tā faktisko un tiesisko stāvokli, Pircējam ir zināma Īpašuma atrašanās vieta un robežas. Pircējs pērk Īpašumu tādā stāvoklī, kādā tas ir Līguma parakstīšanas dienā;

4.2.3. nodrošinās atbilstošu Īpašuma izmantošanu un nepieļaus tā vērtības samazināšanos;

4.2.4. Īpašumā realizēs savu darbību atbilstoši Latvijas Republikas normatīvajos aktos noteiktajām prasībām.

5. Līguma spēkā esamība un izbeigšanas kārtība
5.1. Līgums stājas spēkā ar brīdi, kad to ir parakstījusi pēdējā no Pusēm, un ir spēkā līdz pilnīgai abu Pušu saistību izpildei.
5.2. Puses, ir tiesīgas vienpusēji atkāpties no Līguma, ja nepārvaramas varas apstākļi, kas Līguma izpildi padara neiespējamu, ilgst vairāk nekā 90 (deviņdesmit) dienas. Puse var atsaukties uz nepārvaramu varu, ja tā rakstiski nekavējoties, bet ne vēlāk kā 5 (piecu) darba dienu laikā, informē otru Pusi par šādu apstākļu rašanos un ja apstākļi ir dokumentāli pamatojami, iesniedz dokumentus, kuri apstiprina nepārvaramas varas iestāšanos.

6. Personu datu aizsardzība

6.1. Puses apņemas:

6.1.1. ievērot datu aizsardzības un datu privātuma normatīvos aktus, kuri piemērojami saistībā ar līgumiskajām attiecībām;

6.1.2. Līguma izpildes ietvaros saņemtos personas datus  apstrādāt  tikai tiesisko mērķu sasniegšanai;

6.1.3. saņemtos personas datus izmantot un uzglabāt tikai saskaņā ar Fizisko personu datu aizsardzības jomu regulējošo normatīvo aktu prasībām;

6.1.4. neuzglabāt personu datus ilgāk, kā tas nepieciešams Līgumā noteiktajam mērķim;

6.1.5. pēc Līgumā noteiktā mērķa sasniegšanas iznīcināt dokumentus, kuri satur fizisko personu datus, atbilstoši normatīvo aktu prasībām;

6.1.6. nenodot tālāk trešajām personām no otras Puses iegūtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
6.2. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai.

6.3. Katra Puse var pieprasīt, lai otra Puse papildina vai izlabo datus, vai pārtrauc nodoto datu apstrādi vai iznīcina tos, ja dati ir nepilnīgi, novecojuši, nepatiesi, pretlikumīgi apstrādāti, kā arī, ja to apstrāde vairs nav nepieciešama Līguma  mērķiem, šādu pieprasījumu nosūtot uz Līgumā norādīto korespondences adresi.

7. Pārējie noteikumi
7.1. Šim Līgumam piemērojami Latvijas Republikas normatīvie akti, un Puses kārto visus strīdus pārrunu ceļā. Ja vienošanos nav iespējams panākt pārrunu ceļā, strīds tiek izšķirts Latvijas Republikas tiesā.

7.2. Ir uzskatāms, ka jebkura veida korespondenci (vēstule, paziņojums utt.) Puse ir saņēmusi, ja tā ir nosūtīta pa pastu ierakstītā sūtījumā uz Puses Līgumā norādīto adresi vai izsniegta attiecīgajai Pusei personīgi. Ja korespondence (vēstule, paziņojums utt.) tiek nosūtīta pa pastu, uzskatāms, ka tā ir piegādāta Pusei Paziņošanas likumā noteiktajā kārtībā. 

7.3. Līgums ir sastādīts un parakstīts elektroniski ar drošu elektronisko parakstu, satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

7.4. Puses ar parakstiem uz Līguma apliecina, ka viņiem ir saprotams Līguma saturs, nozīme un sekas, tas noslēgts labprātīgi un atbilstoši abu Pušu interesēm.

8. Pušu rekvizīti un paraksti

